Subject: RE: Roiu alevikus Männaste maaüksuse DPst
From: "Kristi Kuuse" <[email-masked]>
To: "Liis Alver" <[email-masked]>, "MNT Teed" <[email-masked]>
Date: Wed, 25 Mar 2026 14:35:00 +0200

Tere Liis

Suur tänu pöördumast. Vabandan esmalt, et vastamine võttis mõnevõrra aega,
kuna oleme alustamas tee ümberehitust ning asukoht tuli läbi rääkida ka
ehitusüksusega. Annan teada, et lasen meie kirjavahetuse koos
detailplaneeringu eskiisiga dokumendihaldussüsteemis tagant järgi
registreerida, et koostöö oleks fikseeritud. Selle kohta saad õigepea
teate, mille võite jätta tähelepanuta.

Olete pöördunud Transpordiameti poole infopäringuga täpsustamaks Roiu
alevikus Männaste maaüksuse detailplaneeringu lahendust.

Infopäringuna anname selgitusi vastavalt piirkonnas kehtivate
planeeringute põhimõtetele, ehitusseadustikule, liiklusseadusele ja
kliimaministri 17.11.2023 määrusele nr 71
<https://www.riigiteataja.ee/akt/122112023009>  „Tee projekteerimise
normid“.

Käesolev infopäringu vastuskiri ei ole haldusakt s.t. et mõlemale kirja
osapoolele ei teki õigusi ega kohustusi. See tähendab, et menetluse käigus
asjaolude muutumisel (liikluskeskkonna muutmine, õigusaktide muutmine)
võivad meie seisukohad muutuda.

Liiklusskeem üldjoontes kena ja loogiline. Jalgtee ühendus samuti väga
kena. Kahe uue ristumiskoha asukohaga võime nõustuda. Mure on siiski
bussipeatustega, mis joonise ja seletuskirja kohaselt on perspektiivsed.
Ei ole selge, kes siis lähiaastatel need taskud ehitama peaks. Poe poolsel
küljel tuleks kindlasti, sest kui siia soovime uut ristmikku, siis kui
buss peatub sõidurajal (mitte ei saa sõita taskusse või seisavad ootajad
nähtavuskolmnurgas), siis ei ole tagatud nähtavus vasakule, mis on alati
kriitilisema tähtsusega. Kui planeeringust tulenevalt on ristumiskohad ja
juurdepääsuteed ette nähtud niikuinii asfalteerida, siis on väga
loogiline, et ka bussipeatuse taskud asfalteeritakse. Kui soovite eraldi
ristumiskohta, siis planeeringuala poolsel küljel on tasku rajamine
vajalik. Teisel teeküljel võib häda pärast jääda nii, sest on arvestatud
ka JJT projektis, aga korrektsem oleks ikka näha ette terviklahendus.

Täiendavate küsimuste korral võtke julgelt ühendust.

Igaks juhuks annan teada, et viibin järgmised kaks nädalat puhkusel. Kui
soovite oma kirjale vastust või esitada taotlust/kooskõlastust, palun
saatke see aadressile [email-masked]
<mailto:[email-masked]> , kus kiri registreeritakse ja
suunatakse vastamiseks, ning täpsem info ja juhised töökorralduse kohta on
kättesaadavad kirjutades 28.03-12.04 kuupäevade vahemikus minu meilile
[email-masked] <mailto:[email-masked]> .

Lugupidamisega

Kristi Kuuse

Peaspetsialist

Planeerimise osakonna kooskõlastuste üksus

+372 58 603 278

Valge 4 / 11413 Tallinn /  <https://www.transpordiamet.ee/> Transpordiamet

From: Liis Alver <[email-masked]>
Sent: Tuesday, March 17, 2026 4:26 PM
To: Kristi Kuuse <[email-masked]>
Subject: Roiu alevikus Männaste maaüksuse DPst

Tere

Koostame Roiu alevikus Männaste maaüksuse detailplaneeringut. Saadan
esmaseks tutvumiseks esialgse eskiislahenduse, millele sooviksin
Transpordiameti seisukohta. Olete varasemalt väljastanud ka seisukohad,
mis on lisatud kirjale.

Kesksel kohal asuvale ärimaa krundile Pos 2 oleme kavandatud riigiteedelt
kaks uut ligipääsu, et muuta rajatava kaubandushoone kasutamine
erinevatest suundadest liiklejatele võimalikul mugavaks ning seeläbi
hajutada ka liikluskoormust.

Hetkel oleks võimalus kavandada juurdepääs Männi tn 9 kinnistu kaudu ning
Männaste kinnistu loodenurgast, kuid logistiliselt ei oleks need parimad
lahendused – jäävad põhihoonestusest kaugele ning lisaks koormaks see
tuntavalt Männi tn 9 kinnistut (läbi parkimisala sõitmine).

Omavalitsus on eskiisi üle vaadanud ning liikluskorraldusliku lahenduse
heaks kiitnud.

Palun vaadake kavandatav lahendus ka enda poolt üle ning jään ootama
tagasisidet.

DP materjalid on leitavad
<https://drive.google.com/drive/folders/12kQNton1yaMcBYciflNcoZUozcJnmcqF>
SIIT.

Lugupidamisega

Liis Alver

Väliprojekt OÜ

53 412 212

[email-masked] <mailto:[email-masked]>